Burjapower organitza una xarrada informativa sobre l’alimentació per a esportistes
2025-07-24

Portar una bona alimentació és important per a la societat en general i, encara més, per als esportistes que fan un gran esforç físic quan practiquen la seua modalitat esportiva favorita.

Pensant en això i en les necessitats que puguen tindre els esportistes en esta matèria, Burjapower Burjassot, l’associació de corredors populars del municipi, ha programat una xarrada informativa sobre nutrició, la qual tindrà lloc dilluns que ve 23 d’octubre a les 19.30 hores, a la Casa de Cultura.

Impartida per la dietista Davinia García, en la xarrada es donaran pautes per a mantenir una bona alimentació, no sols durant la preparació d’alguna competició esportiva, sinó en el dia a dia d’un esportista. A més, es resoldran els dubtes que puguen sorgir entre els assistents.

La xarrada és oberta a tota la ciutadania i el club burjassoter anima a assistir a totes les persones que vulguen rebre informació important en matèria de alimentació esportiva, de primera mà.